آذربایجان جمهوریتینده کوروناویروس انفکسیونوندان داها 239 نفر معالیجه اولونا‌راق ساغالیب، 68 یئنی یولوخما فاکتی قئیده آلینیب.
ناظیرلر کابینه‌سی یانیندا اوپراتیو قرارگاهدان وئریلن معلوماتا گؤره، "کووید-19" اوچون گؤتورولن آنالیز نمونه‌لری مثبت چیخمیش 1 نفر وفات ائدیب.
حاضیرکی دؤوردک اؤلکه‌ده 334 مین 917 نفرین کوروناویروس انفکسیونونا یولوخماسی فاکتی معین ائدیلیب. اونلاردان 327 مین 626 نفر معالیجه اولونا‌راق ساغالیب، 4948 نفر وفات ائدیب. آکتیو خسته سایی 2343 نفردیر.
اؤتن مدت عرضینده 3 میلیون 589 مین 231 تست آپاریلیب. بوگونکو تست سایی ایسه 8158-دیر.
ژوئن آیی‌نین 9-دا آذربایجاندا یئنی کوروناویروس (کووید-19) انفکسیونونا قارشی 38 مین 466 دوز واکسن وورولوب.
اونلاردان بیرینجی مرحله اوزره واکسیناسیوندان کئچن‌لرین سایی 33 مین 394، ایکینجی مرحله اوزره آشی اولونان‌لارین سایی 5 مین 72 نفر اولوب.
حاضیرکی دؤوردک اؤلکه‌ده وورولان واکسن دوز‌لارینین عمومی سایی 2 میلیون 624 مین 876-یا برابردیر. بیرینجی مرحله اوزره واکسن ووردوران‌لارین سایی 1 میلیون 679 مین 448، ایکینجی مرحله اوزره آشی اولونان‌لارین سایی 945 مین 428 نفردیر.
